ประกาศคณะกรรมการกํากับหลักทรัพย์และตลาดหลักทรัพย์ที่ กธ. 4/2557เรื่อง การดํารงเงินกองทุนของผู้ประกอบธุรกิจที่ได้รับใบอนุญาตเฉพาะบางประเภทธุรกิจ อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 97 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 9 และมาตรา 49 แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ เพื่อให้ผู้ประกอบธุรกิจมีเงินกองทุนเพียงพอที่สามารถรองรับความเสียหายที่อาจเกิดขึ้นจากความเสี่ยงในการประกอบธุรกิจอย่างเหมาะสมและสอดคล้องกับลักษณะและขอบเขตการประกอบธุรกิจ ให้ผู้ประกอบธุรกิจดังต่อไปนี้ดํารงเงินกองทุนตามหลักเกณฑ์ที่กําหนด(1) ผู้ประกอบธุรกิจการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่เป็นหน่วยลงทุน โดยมีการเก็บรักษาทรัพย์สินของลูกค้าไว้ในครอบครอง ให้ดํารงเงินกองทุนตามอัตราที่กําหนดไว้ในข้อ 2(2) ผู้ประกอบธุรกิจเฉพาะการเป็นนายหน้าซื้อขายหน่วยลงทุน โดยไม่มีการเก็บรักษาทรัพย์สินของลูกค้าไว้ในครอบครอง ให้ดํารงเงินกองทุนตามอัตราที่กําหนดไว้ในข้อ 3(3) ผู้ประกอบธุรกิจการเป็นที่ปรึกษาการลงทุนไม่ว่าจะประกอบธุรกิจการเป็นที่ปรึกษาสัญญาซื้อขายล่วงหน้าด้วยหรือไม่ ให้ดํารงเงินกองทุนตามอัตราที่กําหนดไว้ในข้อ 4เพื่อประโยชน์ตามวรรคหนึ่ง ให้คําว่า "หน่วยลงทุน" หมายความรวมถึงใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุนด้วยข้อ ๒ ผู้ประกอบธุรกิจตามข้อ 1(1) ต้องดํารงเงินกองทุนไม่ต่ํากว่าอัตราสูงสุดของอัตราดังต่อไปนี้(1) สิบล้านบาท(2) มูลค่าของค่าใช้จ่ายโดยเฉลี่ยในรอบสามเดือนต่อปี ทั้งนี้ เฉพาะค่าใช้จ่ายที่เกี่ยวข้องกับการประกอบธุรกิจ(3) มูลค่าร้อยละสิบสองของรายได้เฉลี่ยต่อปีที่เกี่ยวข้องกับการประกอบธุรกิจแต่ไม่เกินห้าสิบล้านบาท ทั้งนี้ รายได้เฉลี่ยดังกล่าวให้คํานวณจากรายได้ย้อนหลังสามปีก่อนปีที่ต้องดํารงเงินกองทุนข้อ ๓ ผู้ประกอบธุรกิจตามข้อ 1(2) ต้องดํารงเงินกองทุนไม่ต่ํากว่าอัตราสูงสุดของอัตราตามข้อ 2 แต่อัตราตามข้อ 2(1) ให้เป็นอัตราหนึ่งล้านบาทแทนข้อ ๔ ผู้ประกอบธุรกิจการเป็นที่ปรึกษาการลงทุน ต้องดํารงเงินกองทุนไม่ต่ํากว่าอัตราสูงสุดของอัตราดังต่อไปนี้(1) หนึ่งแสนบาท(2) มูลค่าของค่าใช้จ่ายโดยเฉลี่ยในรอบสามเดือนต่อปี ทั้งนี้ เฉพาะค่าใช้จ่ายที่เกี่ยวข้องกับการประกอบธุรกิจ(3) มูลค่าร้อยละสิบของรายได้เฉลี่ยต่อปีที่เกี่ยวข้องกับการประกอบธุรกิจแต่ไม่เกินห้าล้านบาท ทั้งนี้ รายได้เฉลี่ยดังกล่าวให้คํานวณจากรายได้ย้อนหลังสามปีก่อนปีที่ต้องดํารงเงินกองทุนในกรณีที่ผู้ประกอบธุรกิจตามวรรคหนึ่งประกอบธุรกิจการเป็นที่ปรึกษาสัญญาซื้อขายล่วงหน้าด้วย การดํารงเงินกองทุนยังคงเป็นไปตามวรรคหนึ่ง โดยให้นําค่าใช้จ่ายและรายได้รวมที่เกิดจากการประกอบธุรกิจที่ปรึกษาการลงทุนและที่ปรึกษาสัญญาซื้อขายล่วงหน้ามาใช้ในการคํานวณข้อ ๕ ให้ผู้ประกอบธุรกิจใช้สินทรัพย์สภาพคล่องที่ปราศจากภาระผูกพันหรือกรมธรรม์ประกันภัยความรับผิดที่เกิดขึ้นจากการประกอบวิชาชีพ (professional indemnity insurance) ในการดํารงเงินกองทุนตามข้อ 2 ข้อ 3 หรือข้อ 4 แล้วแต่กรณี ทั้งนี้ สินทรัพย์สภาพคล่องและกรมธรรม์ดังกล่าวให้เป็นไปตามที่สํานักงานประกาศกําหนดข้อ ๖ การคํานวณเงินกองทุนตามข้อ 2 ข้อ 3 ข้อ 4 และข้อ 5 ให้เป็นไปตามหลักเกณฑ์ที่สํานักงานประกาศกําหนดข้อ ๗ ข้อกําหนดในข้อ 1 ไม่ใช้บังคับกับผู้ประกอบธุรกิจในข้อดังกล่าวที่มีลักษณะหรือเป็นไปตามหลักเกณฑ์ดังต่อไปนี้ (1) ผู้ประกอบธุรกิจที่เป็นสถาบันการเงินดังนี้ (ก) ธนาคารพาณิชย์ตามกฎหมายว่าด้วยธุรกิจสถาบันการเงิน (ข) บริษัทประกันชีวิตตามกฎหมายว่าด้วยการประกันชีวิต (ค) สถาบันการเงินที่จัดตั้งขึ้นตามกฎหมายอื่น (2) ผู้ประกอบธุรกิจซึ่งอยู่ระหว่างหยุดการประกอบธุรกิจตามที่ได้มีหนังสือแจ้งต่อสํานักงาน (3) ผู้ประกอบธุรกิจซึ่งมีหน้าที่ดํารงเงินกองทุนตามประกาศที่เกี่ยวข้องกับการดํารงเงินกองทุนอื่นอยู่ก่อนแล้วข้อ ๘ ให้ผู้ประกอบธุรกิจซึ่งประกอบธุรกิจหรืออยู่ระหว่างยื่นคําขอรับใบอนุญาตอยู่ในวันที่ประกาศฉบับนี้มีผลใช้บังคับ ดํารงเงินกองทุนให้เป็นไปตามประกาศนี้ให้แล้วเสร็จภายในหนึ่งปีนับแต่วันที่ประกาศฉบับนี้มีผลใช้บังคับข้อ ๙ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปผู้มีอํานาจลงนาม - ประกาศ ณ วันที่ 5 มิถุนายน พ.ศ. 2557 (นายอัชพร จารุจินดา)ประธานกรรมการคณะกรรมการกํากับหลักทรัพย์และตลาดหลักทรัพย์